ⴰⵙⵍⴳⵏ ⵏ ⵇⵉⵚⵕ

ⴰⵙⵍⴳⵏ ⵏ ⵇⵉⵚⵕ ⵉ ⵓⴼⵔⴰⴳ ⵏ ⵉⵖⵔⵎⴰⵏⵏ ⴳ ⵙⵓⵔⵢⴰ ⵉⴳⴰ ⵉⵙⵎ ⵏ ⵎⵏⵏⴰⵡ ⵏ ⵉⵙⵏⴼⴰⵔⵏ ⵏ ⵉⵙⵍⴳⵏⵏ ⵉⵜⵜⵓⵙⵓⵎⴰⵔⵏ ⵙⴳ ⵙⵉⵏ ⵉⴽⴰⴱⴰⵕⵏ ⴳ ⵓⴽⵓⵏⴳⵔⵉⵙ ⴰⵎⵉⵔⵉⴽⴰⵏⵉ, ⵉⵜⵜⵓⵙⵎⴰⴳⴰⵍⵏ ⵎⴳⴰⵍ  ⵜⵏⴱⴰⴹⵜ ⵜⴰⵙⵓⵔⵉⵜ.ⴰⵙⵍⴳⵏ ⵏ ⵇⵉⵚⵕ ⴳ ⵓⵙⵉⵜ ⵏ ⵎⴰⵔⵉⴽⴰⵏ, ⵉⵜⵜⵢⴰⵡⵥⵕⴰ ⴰⵙⵙ ⵏ 13 ⵏⵓⵡⴰⵏⴱⵉⵔ 2025.ⵉⴱⵕⴰⵀⵉⵎ ⵃⴰⵎⵉⴷⵉ, ⵜⴰⵙⵖⵓⵏⵜ, ⴰⵎⴰⴳⵔⴰⴷ ⵖⴼ ⵓⵙⵍⴳⵏ ⴰⴷ. 26 ⴱⵕⴰⵢⵕ 2025, ⵉⵜⵜⵢⴰⵡⵥⵕⴰ ⴰⵙⵙ ⵏ 13 ⵏⵓⵡⴰⵏⴱⵉⵔ 2025.

ⵉⵙⵡⴰⵜⵜⵙ ⵓⵙⵏⴼⴰⵕ ⵏ ⵓⵙⵍⴳⵏ ⴰⵡⴷ ⵓⴳⴳⵉⴷⵏ ⴷ ⵜⵎⵙⵙⵓⵔⵉⵏ ⵏⵏⴰ ⵢⴰⴽⴽⴰⵏ ⴰⵙⵥⵕⴼ ⵏⵖ ⵜⵉⵡⵉⵙⵉ ⵉ ⵓⵏⵙⵙⵉⵖⴼ ⵏ ⵙⵓⵔⵢⴰ; ⵎⴽⵍⵍⵉ ⵉⵙⵡⴰⵜⵜⵙ ⵜⵓⴳⴷⵜ ⵏ ⵜⵎⴳⵓⵔⴰ ⵜⵉⵙⵓⵔⵉⵢⵉⵏ, ⵙⵍⴰⵡⴰⵏ ⴰⴽⴽⵯ ⵜⵉⵍⵍⵉ ⵥⵍⵉⵏⵉⵏ ⵙ ⵜⴷⵓⵥⴽⵉⵡⵜ (ⵜⵓⵥⴽⵉⵡⵜ ⵜⴰⵏⴰⴷⴷⴰⵡⵜ) ⴷ ⵜⵏⵟⵟⵓⴼⵜ ⵜⴰⵙⵔⴷⴰⵙⵜ ⴷ ⵓⴼⴰⵔⵙ ⵏ ⵜⵥⴹⴰⵕⵜ, ⴷ ⴰⵡⴷ ⵉⵙⵡⴰⵜⵜⵙ ⴽⵉⴳⴰⵏ ⵏ ⵢⵉⵍⵉⵜⵏ ⵉⵕⴰⵏⵉⵢⵉⵏ ⴷ ⵉⵔⵓⵙⵉⵢⵉⵏ ⵏⵏⴰ ⵢⴰⴽⴽⴰⵏ ⴰⵏⵏⴰⵍ ⵉ ⵜⵏⴱⴰⴹⵜ ⵏ ⵢⵉⵣⵎ (ⴰⵙⴰⴷ) ⴳ ⵓⵣⵎⵣ ⵏ "ⵉⵎⵏⵖⵉ ⵏ ⵓⵖⵔⵉⵎ ⴰⵙⵓⵔⵉ".

ⵉⵙⵖⵜⵙ ⵓⵙⵇⵇⵉⵎ ⵏ ⵉⵎⵖⴰⵔⵏ (ⵉⵎⵛⵛⵉⵡⴰⵕ) ⴰⵙⵍⴳⵏ ⴳ ⵓⵣⴳⵏ ⵏ ⵡⴰⵢⵢⵓⵔ ⵏ ⴷⵓⵊⴰⵏⴱⵉⵔ ⵏ ⵓⵙⴳⴳⵯⴰⵙ ⵏ 2019, ⴷ ⵉⴳ ⵜ ⵉⵙⵙⴳⵎⴹ ⵓⵏⵙⵙⵉⵖⴼ ⴰⵎⴰⵔⵉⴽⴰⵏⵉ ⴷⵓⵏⴰⵍⴷ ⵜⵕⴰⵎⴱ, ⵔⴰⴷ ⵢⴰⵖⵓⵍ ⴷ «ⴰⵙⵍⴳⵏ ⴰⵙⴼⴰⵍ(ⴳ ⵓⵣⵣⴳⵉⵔ)» ⴳ ⵓⴷⵖⴰⵔ ⵏ «ⴰⵙⵏⴼⴰⵔ ⵏ ⵓⵙⵍⴳⵏ ⵉⵜⵜⵓⵙⵓⵎⴰⵔⵏ»; ⴰⵢⵍⵍⵉ ⵉⵙⵏⵓⵎⴽⵏ ⴰⵙⵙⵏⵜⵉ ⴰⴷⵜⵜⴰⵏ ⵏ ⵜⵙⵏⵙⵉ ⵏ ⵡⴰⵥⵥⴰⵢⵏ ⵖⴼ ⵉⵍⵉⵜⵏ ⵏⵏⴰ ⵉⵜⵜⵎⵓⴳⴳⵓⵏ ⴷ ⵜⵏⴱⴰⴹⵜ ⵜⴰⵙⵓⵔⵉⵜ ⴷ ⵜⵙⵏⵓⵔⴰⵢⵉⵏ ⵏⵏⵙ ⵜⵉⵙⵔⴷⴰⵙⵉⵏ ⴷ ⵜⵙⵏⵏⵖⵎⵙⴰⵏⵉⵏ.

ⵉⵜⵜⵓⵙⵎⵎⴰ ⵓⵙⵏⴼⴰⵔ ⵏ ⵓⵙⵍⴳⵏ ⵙ ⵢⵉⵙⵎ ⵏ ⵇⵉⵚⵕ ⵙ ⵡⴰⵙⵙⴰⵖ ⵏ ⵢⴰⵏ ⵓⴼⴳⴰⵏ ⵓⵔ ⵉⵜⵜⵡⴰⵙⵙⵏⵏ, ⵏⵏⴰⵏ ⴼⵍⵍⴰⵙ ⵎⴰⵙ ⵉⵙⵙⵓⴼⵖ ⴽⵔⴰ ⵏ ⵓⵎⵍⴰⵏ ⴷ ⴽⵔⴰ ⵜⵡⵍⴰⴼⵉⵏ ⵏ ⵓⵏⴳⵉⵙⵏ «ⴰⵙⵔⴼⵓⴼⵏ» ⴳ ⵙⵓⵔⵢⴰ ⴳⵔ ⵉⵙⴳⴳⵯⴰⵙⵏ 2011 ⴷ 2014.

ⴳ ⵢⵉⵏⵏⴰⵢⵔ ⵏ 2014, ⵜⵙⵙⵓⴼⵖ ⴷ ⵢⴰⵜ ⵜⵔⴰⴱⴱⵓⵜ ⵏ ⵉⵎⵙⵓⴳⴳⴰ ⵉⴳⵔⴰⵖⵍⴰⵏⵏ ⴳ ⵉⴱⴽⴽⵉⴹⵏ ⵏ ⵢⵉⵎⵏⵖⵉ ⴷ ⵉⵎⵓⵣⴰⵢⵏ ⵉⵏⴱⴽⴰⴹⵏ ⵢⴰⵜ ⵜⵏⴰⴹⵜ ⵉⵙⵙⵓⵜⴳⵏ « ⵜⴰⵙⴼⵍⵙⴰⵏⵜ ⵏ ⵢⴰⵏ ⵓⵎⵔⵡⵍ ⵙⴳ ⵙⵓⵔⵢⴰ, ⵏⵏⴰ ⵜ ⵉⴽⴽⴰⵏ ⴰⵔ ⵉⵙⵡⵓⵔⵉ ⴳ ⵜⵎⵙⵓⵍⵜⴰ ⵜⴰⵙⵔⴷⴰⵙⵜ ⵏ ⵜⵏⴱⴰⴹⵜ ⵜⴰⵙⵓⵔⵉⵜ», ⵍⵍⵉ «ⵉⵙⵙⵔⵡⵍⵏ ⴳ ⵜⵉⵣⵉ ⵏ ⵜⵡⵓⵔⵉ ⵏⵏⵙ, ⵓⴳⴳⴰⵔ ⵏ ⵉⴼⴹⵏ  ⵏ ⵜⵡⵍⴰⴼⵉⵏ ⵏ ⵜⵅⵛⴱⵉⵏ(ⵜⴼⴽⴽⵉⵡⵉⵏ) ⵏⵏⴰ ⵉⵙⴽⵔ ⵏⵜⵜⴰ ⴷ ⵉⵎⴷⴷⵓⴽⴽⴰⵍ ⵏⵏⵙ». ⴳ ⵜⴳⵉⵔⴰ, ⵙⵙⵉⵡⴹⵏ ⵉⵎⵓⵣⴰⵢⵏ ⵎⴰⵙ ⴷ ⴰⵎⵔⵡⵍ ⴰⵙⵓⵔⵉ, ⵍⵍⵉ ⵎⵉ ⴼⴽⴰⵏ ⵉⵙⵎ ⴰⵣⴰⵎⵓⵍ «ⵇⵉⵚⵕ», ⵉⵙⵙⵔⵡⵍ ⵎⴰⴷ ⵉⵜⵜⴳⴳⴰⵏ 55 ⵏ ⵢⵉⴼⴹ ⵏ ⵜⵡⵍⴰⴼⵉⵏ ⵏⵜⵜⴰ ⴷ ⵉⵙⵓⵔⵉⵢⵏ ⵢⴰⴹⵏ.

ⵉⵎⵓⵣⴰⵢⵏ ⵍⵍⵉ ⵉⵎⵎⴰⴳⴳⴰⵔⵏ ⴷ ⵇⵉⵚⵕ ⵣⵣⵔⵉⵏ ⴼ ⵜⵥⵉⴹⴰⵕ(ⵉⵎⵖⵔⴰⵜⵏ) ⵏⵏⵙ ⵜⵉⵙⵔⴷⴰⵙⵉⵏ, ⵙⴽⵔⵏ ⵜⵉⵚⵍⴹⵉⵏ ⵏ ⵜⵙⵏⵉⵊⵊⵉⵜ ⵜⴰⵏⵣⵔⴰⴼⵜ ⵉ ⵢⴰⵜ ⵜⵓⵙⵙⵉⴼⵜ ⵏ 5500 ⵏ ⵜⵡⵍⴰⴼⵉⵏ (ⵙⵙⴰⵜⵉⴳⵏ ⵎⴰⵙ ⵜⴳⴰ 1300 ⵏ ⵜⵅⵛⴱⵉⵏ). ⵓⴼⴰⵏ ⵎⴰⵙ ⴷ 42% ⵙⴳ ⵜⵅⵛⴱⵉⵏ ⴰⵏⵏ ⵓⴹⵏⵏⵜ ⴰⴷⵍⵍⵉ ⵙ ⵜⵎⵓⵎⵜ, ⴷ ⵙⵙⵏⵜⵉⵏⵜ ⵜⵎⴰⵜⴰⵔⵉⵏ ⵏ «ⵜⵓⵙⵖⴰ(ⵜⵉⴳⴳⵉⵣⵜ) ⵙ ⵜⵉⵏⴳⴳⴰⵙ» ⵖⴼ 20% ⵙⴳⵉⵙⵏⵜ. ⵎⴽⵍⵍⵉ ⵖⴹⴼⵏ ⵎⴰⵙ ⵍⵍⴰⵏⵜ ⴽⵔⴰ ⵏ ⵜⵡⵍⴰⴼⵉⵏ ⵏ ⴽⵔⴰ ⵏ ⵎⴷⴷⵏ «ⵢⵓⵎⴰⵏ ⴳⵉⵙⵏ ⵓⵙⵏⴼⵍ ⵏ ⵓⴽⵍⵓ ⴷ ⵜⴼⴰⴷⵉⵡⵉⵏ(Plaies) ⴳ ⵜⵙⴳⴰ ⵏ ⵉⴹⴰⵕⵏ ⴷ ⵜⵖⴰⵏⵉⵎⵜ ⵏ ⵓⴹⴰⵕ ⵙ ⵜⵔⵙⵍⵜ».

ⵙⵙⵏⴽⵔⵜ ⵜⵡⵍⴰⴼⵉⵏ ⵏ ⵇⵉⵚⵕ ⵜⴰⵇⵇⵓⵔⵜ ⴷ ⵢⴰⵏ ⵓⵎⴹⴰⴽⴰⵕ ⴰⵅⴰⵜⴰⵔ ⵜⵉⵣⵉ ⵍⵍⵉ ⵜⵜⵢⵓⴼⵙⴰⵔⵏⵜ; ⴷ ⴰⵡⴷ  ⵓⵍⴰ ⵜⵙⵙⵓⵜⵔ ⵀⵢⵓⵎⵏ ⵔⴰⵢⵜⵙ ⴷ ⵡⴰⵜⵛ ⵙ ⵓⵙⴰⴳⴳⵓ (ⵜⴰⵙⵉⵙⵜⴰⵏⵜ)ⴳ ⵜⵏⴰⴹⵜ ⵏ ⵇⵉⵚⵕ, ⴹⴰⵕⵜ ⵏⵏⵙ ⵜⵙⵙⵓⴼⵖ ⴷ ⵢⴰⵜ ⵜⵏⴰⴹⵜ ⵢⴰⴹⵏ ⵙ ⵓⵣⵡⵍ «ⵉⴳ ⴰⴷⵍⵍⵉ ⵣⵎⵔⵏ ⵉⵎⵜⵜⵉⵏⵏ ⴰⴷ ⵙⴰⵡⵍⵏ»; ⴷⵉⴳⵙ ⵜⵜⵢⵓⵙⴽⴰⵏⵏ ⵡⴰⵏⵥⴰⵜⵏ ⵉⵎⵓⵍⴰⴼⵏ ⵙⴳ ⵜⵏⴰⴹⵜ ⵏ ⵇⵉⵚⵕ, ⵎⴽⵍⵍⵉ ⵜⵜⵢⵓⵙⴽⴰⵏⵏ ⵡⴰⵏⵥⴰⵜⵏ ⴰⵏⵏ ⴳ ⵓⵙⴰⵍⴰⵢ ⵏ ⵓⴽⵜⵜⴰⵢ ⵏ ⵓⵀⵓⵍⵓⴽⵓⵙⵜ ⴳ ⵉⵡⴰⵏⴽⵏ ⵉⵎⵓⵏⵏ ⴷ ⴳ ⵜⵎⵜⵜⴰ ⵉⵎⵓⵏⵏ.

ⵢⵓⵖⴰⵍ ⵓⵙⵍⴳⵏ ⵏ ⵇⵉⵚⵕ ⵉ ⵓⴼⵔⴰⴳ ⵏ ⵉⵖⵔⵎⴰⵏⵏ ⴳ ⵙⵓⵔⵢⴰ ⴳ 2019 ⴷ ⵢⴰⵏ ⵓⴳⵣⵣⵓⵎ ⵙⴳ ⵓⵙⵍⴳⵏ ⵏ ⵓⵙⵖⵜⵙ ⵏ ⵓⵎⵣⴰⵖ ⴰⵏⴰⵎⵓⵔ ⵏ ⵓⵙⴳⴳⵯⴰⵙ ⴰⵥⵕⴼⴰⵏ 2020 ⵙ ⵓⵎⵙⴰⵙⴰ ⴷ ⵜⵏⴰⴹⵜ ⵏ ⵓⵙⵇⵇⵉⵎ ⵏ ⵉⴳⵏⵙⴰⵙⵏ 116-333. ⴷ ⴰⵡⴷ ⵉⵎⵙⴰⵙⴰ ⵓⵙⵇⵇⵉⵎ ⵏ ⵉⴳⵏⵙⴰⵙⵏ, ⴷ ⵖⵉⴽⴰⵏⵏ ⴷ ⵓⵙⵇⵇⵉⵎ ⵏ ⵉⵎⵖⴰⵔⵏ ⴳ 17 ⴷⵓⵊⴰⵏⴱⵉⵔ 2019, ⵖⴼ ⵓⵙⵍⴳⵏ ⵏ ⵇⵉⵚⵕ.

ⵣⵔⵉⵏ ⴽⵔⴰ ⵏ ⵡⵓⵙⵙⴰⵏ, ⵉⵙⵙⴳⵎⴹ ⵏⵉⵜ ⵓⵏⵙⵙⵉⵖⴼ ⵏ ⵎⴰⵔⵉⴽⴰⵏ ⴷⵓⵏⴰⵍⴷ ⵜⵔⴰⵎⴱ ⴰⵙⵏⴼⴰⵔ ⵏ ⵓⵙⵍⴳⵏ ⴰⴷ, ⵏⵏⴰ ⴳ ⵜⵍⵍⴰ ⵢⴰⵜ ⵜⵓⵏⵖⵉⵍⵜ ⴰⴷ ⵏ ⵓⵙⵍⴳⵏ ⵏ ⵇⵉⵚⵕ, ⴰⴼⴰⴷ ⴰⴷ ⵢⴰⵖⵓⵍ ⴷ ⴰⵙⵍⴳⵏ.

ⴳ 14 ⵎⴰⵢⵢⵓ 2025, ⴹⴰⵕⵜ ⵏ ⵜⴹⵓⵕⵉ ⵏ ⵓⵏⴳⵔⴰⵡ ⵏ ⵢⵉⵣⵎ/ⴰⵙⴰⴷ ⴳ ⵙⵓⵔⵢⴰ, ⵉⵎⵍⴰⵍⴰ ⵓⵏⵙⵙⵉⵖⴼ ⴰⵙⵓⵔⵉ ⵃⵎⴰⴷ ⵛⵛⵕⵄ ⴷ ⵓⵏⵙⵙⵉⵖⴼ ⵏ ⵉⵡⴰⵏⴽⵏ ⵉⵎⵓⵏⵏ ⴷⵓⵏⴰⵍⴷ ⵜⵔⴰⵎⴱ ⴳ ⵕⵕⵢⴰⴹ, ⴹⴰⵕⵜ ⵎⴰⴷ ⵉⵍⴰⵖⴰ ⵜⵔⴰⵎⴱ ⴰⵙⴰⵜⵜⵉ(ⵓⴽⵓⵙ) ⵏ ⵡⴰⵥⵥⴰⵢⵏ ⵉⵎⵉⵔⵉⴽⴰⵏⵉⵢⵏⵏ ⴰⴽⴽⵯ ⵖⴼ ⵙⵓⵔⵢⴰ, ⴷ ⴳⵉⵙⵏ ⵓⵍⴰ ⴰⵙⵍⴳⵏ ⵏ ⵇⵉⵚⵕ.ⴰⵙⵍⴳⵏ ⵏ ⵇⵉⵚⵕ ⵏ ⵓⵙⵉⵜ ⵏ ⵎⴰⵔⵉⴽⴰⵏ, ( ⵙ ⵜⵄⵕⴰⴱⵜ ), ⵉⵜⵜⵢⴰⵡⵥⵕⴰ ⴰⵙⵙ ⵏ 13 ⵏⵓⵡⴰⵏⴱⵉⵔ 2025.

 ⵜⵉⵔⵙⵍⵜ 
ⴰⵔ ⵜⵜⴳⴳⵉⵣⵏ ⵡⴰⵥⵥⴰⵢⵏ ⵖⴼ ⴽⵓ ⵡⴰⵏⵏⴰ ⵢⴰⴽⴽⴰⵏ ⴰⵏⵏⴰⵍ ⴰⵥⵕⴼⴰⵏ, ⴰⵜⵉⵇⵏⵉ/ⴰⵜⵡⵉⵍⴰⵏ ⴷ ⵓⴽⵎⴰⵎ ⵉ ⵜⵏⴱⴰⴹⵜ ⵜⴰⵙⵓⵔⵉⵜ ⵏⵖ ⴽⵔⴰ ⵏ ⵜⵡⵡⵓⴷⵎⴰ ⵜⴰⵙⵔⵜⴰⵏⵜ ⵜⴰⵏⴰⴼⵍⵍⴰⵜ ⴳ ⵜⵏⴱⴰⴹⵜ. ⴷ ⵡⴰⵏⵏⴰⵍ ⴰⵥⵕⴼⴰⵏ ⵉⵍⵍⴰ ⴷⵉⴳⵙ ⵜⵉⴽⴽⵉ ⵏ ⵉⵕⵟⵟⴰⵍⵏ ⴷ ⵉⵎⵔⵡⴰⵙⵏ ⵏ ⵓⵙⵙⵓⴼⵖ/ⵓⵙⵉⴼⴹ.

ⵙ ⵎⴰⴷ ⵉⵥⵍⵉⵏ ⵙ ⵓⴱⵉⵜⵕⵓⵍ/ⵓⴼⵔⵜⵓⵍ ⴷ ⵉⵙⵓⴳⴰⵎ ⵏ ⵜⵥⴹⴰⵕⵜ, ⵉⵙⴹⵕⵚ ⵓⵙⵍⴳⵏ ⵖⴼ ⵓⵙⵙⴽⵎⵔ ⵏ ⵡⴰⵥⵥⴰⵢⵏ ⵖⴼ ⴽⵓ ⵡⴰⵏⵏⴰ ⵢⴰⴽⴽⴰⵏ ⵏ ⵜⵏⵣⵣⵓⵜⵉⵏ ⵏⵖ ⵜⵏⵓⴼⴰ ⵏⵖ ⵜⴰⵜⵉⴽⵏⵓⵍⵓⵊⵉⵜ ⵏⵖ ⵓⵎⵍⴰⵏ ⵏⵖ ⴷ ⴽⵔⴰ ⵏ ⵡⴰⵏⵏⴰⵍ ⵏⵏⴰ ⵉⵣⵎⵔⵏ ⴰⴷ ⵉⵙⴳⵓⴷⵉ/ⵉⵙⵙⵉⵔⵉⵡ ⴰⴼⴰⵔⵙ ⴰⴷⵖⵔⴰⵏ ⴳ ⵢⵉⴳⵔ ⵏ ⵓⴳⴰⵣ ⴰⴳⴰⵎⴰⵏ ⴷ ⵓⴱⵉⵜⵕⵓⵍ ⴷ ⵉⵏⴰⴼⵓⵖⵏ ⵉⴱⵉⵜⵕⵓⵍⵉⵢⵏ. ⴳ ⵜⵎⵙⵍⴰⵢⵜⵏ ⵜⴰⵍⵙⵓⵥⴽⴰⵜ (Reconstruction), ⴰⵔ ⵉⵙⴹⵕⵉⵚ «ⴰⵙⵍⴳⵏ ⵏ ⵇⵉⵚⵕ» ⵖⴼ ⵓⴳⴷⴷⵓⵍ ⵏ ⵉⴱⵕⵕⴰⵏⵉⵢⵏ ⴳ  ⵓⵙⴳⵎⴹ ⵏ ⵜⵎⵖⵓⵏⵉⵏ ⵏⵏⴰ ⵉⵣⴷⵉⵏ ⴷ ⵜⴰⵍⵙⵓⵥⴽⴰⵜ.

 ⵜⵉⵥⵕⵉⴳⵉⵏ ⵍⵍⵉ ⵣⵔⵉⵏⵉⵏ 
ⵉⵍⵍⴰ ⴳ ⵜⵥⵕⵉⴳⵉⵏ ⵍⵍⵉ ⵣⵔⵉⵔⵏⵉⵏ ⵏ ⵓⵙⵏⴼⴰⵔ ⵏ ⵓⵙⵍⴳⵏ ⵏ ⵇⵉⵚⵕ ⵢⴰⵏ ⵓⵙⵓⵎⵔ ⵏ ⵓⵙⵏⵓⵍⴼⵓ ⵏ ⵜⵎⵏⴰⴹⵉⵏ ⵏ ⵓⴳⴷⴷⵓⵍ/ⵓⴱⵓⵢ ⵉ ⵓⵙⴰⵢⵍⴰⵍ ⵖⴼ ⵢⵉⴳⴳⵉ ⵏ ⵙⵓⵔⵢⴰ ⴷ ⴰⵡⴷ ⴽⵔⴰ ⵏ ⵉⵙⵓⵎⴰⵔ ⵢⴰⴹⵏ.

 ⵥⵕ ⵓⴳⴳⴰⵔ 

 ⵎⴰⵔⵉⴽⴰⵏ
 ⴰⵙⵍⴳⵏ
 ⵙⵓⵔⵢⴰ

 ⵉⵙⴰⵖⵓⵍⵏ